# RUILA PÕHIKOOLI HOOLEKOGU ISTUNGI PROTOKOLL

**Toimumisaeg ja koht:** 16.03.2023 kell 17.30-19.43, Kirsiaia lasteaias

**Koosolekul osalesid:** Tiia Rosenberg, Rafael Milerman, Virve-Hella Haavam, Helena Melis, Kristi Maajärv, Anneli Võõras, Priit Abiram, Kristel Jürvetson, Algis Sarapson, Kristi Kruus, Raili Kann

**Koosolekut juhatas** Rafael Milerman ja protokollis Virve-Hella Haavam

**Päevakorras:**

1. **Lasteaia ajutine sulgemine juuliks 2023 kollektiivpuhkuse ajaks**

Ühehäälselt **otsustati** esitada vallavalitsusele ettepanek Laitse Kirsiaia lasteaia sulgemiseks kollektiivpuhkuseks 01.-31- juulil.

1. **Rattamaratoni organiseerimine**

Rattamaraton korraldatakse 26. mail (reede). Suur ring u 25 km, väike u 7 km. Kaasatakse ka Kernu, Nissi ja Ääsmäe koolide õpilasi.

1. **Vanemate Akadeemia koolitus lapsevanematele**

12. aprillil koolitaja Brit Mesipuu loeng e-sigareti kasutamise ja nutisõltuvuse teemadel. Enne seda annab direktor lastevanematele ülevaate olukorrast koolis. 13. aprillil samateemaline loeng ka lastele.

1. **Õppekava muudatused, kahe B-võõrkeele valikuvõimaluse kohustuse pakkumine**

1.09.2023 hakkab kehtima riiklike õppekavade muudatuse säte, mille järgi peab kool võimaldama õpilasel valida kahe või enama B-võõrkeele vahel. Kooli poolt läbi viidud küsitluse tulemusena said enim hääli vene, hispaania, saksa ja soome keele õpe.

Kool korraldab konkursi nii hispaania kui saksa keele õpetaja leidmiseks ja sellest lähtuvalt otsustatakse, millist B-võõrkeele valikut on võimalik koolis pakkuda.

1. **Ruumilahenduse leidmine tugispetsilistide vastuvõtuks**

Tugispetsialistidele ei ole endiselt tööruume pakkuda. Hetkel oleks kiireim lahendus võtta kasutusele raamatukogus olev vaba ruum. **Lepiti kokku**, et hoolekogu esimees suhtleb veel kord raamatukoguga vaba ruumi teemal. Kool võtaks ruumi kasutusse ja sisustaks oma vajaduste järgi, kuid koolivälisel ajal saab raamatukogu ruumi ise kasutada.

1. **Jooksvad küsimused**
* Haiged lapsed lasteaias - väikse köha-nohuga last koju ei saadeta, aga kui õpetaja näeb, et lapsel halb enesetunne, siis kutsutakse lapsevanem järele.
* Lasteaia parkla – vallale on esitatud ettepanek parkla laiendamiseks.
* Päevakavast kinni pidamine – kui laps saabub hiljem, või on pikemalt puudunud ega ole teavitatud lapse lasteaeda tulekust, siis võib hommikusöögist puudu jääda.
* Telefoni kasutamine koolis - laste poolt tehtud ettepanek, et vahetunni ajal võib telefoni kasutada õues.
* Koolivorm – lapsed soovisid valikusse pikkade varrukatega särki.
* Uus liitrühm lasteaias – hetkel rühmas 10 last, järgmisel aastal kõik kohad täis.